# *Projekts*

Jelgavas novada dome

**LĒMUMS**

Jelgavā

2023.gada Nr.

**Par nekustamā īpašuma nodošanu atsavināšanai izsolē (Gateris, Platones pag.)**

Izvērtējot Jelgavas novada pašvaldībā 2023.gada 4.septembrī saņemts Platones pagasta pārvaldes vadītāja V. P. iesniegums ( reģ.Nr.JNP/2-17.4-23/31) ar ierosinājumu atsavināt pašvaldībai piederošu nekustamo īpašumu “Gateris”, Platones pagastā, Jelgavas novadā, konstatēts:

1. nekustamais īpašums ar kadastra Nr.54700030176 “Gateris”, Platones pagastā, Jelgavas novadā, sastāv no zemes vienības 0,7947 ha platībā ar kadastra apzīmējumu 54700030176;
2. īpašuma tiesības nostiprinātas Platones pagasta zemesgrāmatas nodalījumā Nr.100000669718 uz Jelgavas novada pašvaldības vārda 2023.gada 30.martā;
3. zemes vienība nav iznomāta;
4. atbilstoši spēkā esošajam Jelgavas novada teritorijas plānojumam zemes vienības ar kadastra apzīmējumu 54700030176 plānotais izmantošanas veids (zonējums) ir: Individuālo dzīvojamo māju apbūve (DzM);
5. nekustamais īpašums nav nepieciešams Jelgavas novada pašvaldības iestādēm pašvaldības funkciju nodrošināšanai;
6. Ar Pašvaldības mantas novērtēšanas, aprites un atsavināšanas komisijas 2023. gada 3.oktobra lēmumu (sēdes protokols Nr.20) atsavināšanas ierosinājums virzīts izskatīšanai domes sēdē par nekustamā īpašuma atsavināšanu izsolē.

Pamatojoties uz Pašvaldību likuma 10.panta pirmās daļas 16.punktu, Publiskas personas mantas atsavināšanas likuma 3.panta pirmās daļas 1.punktu, otro daļu, 4.panta pirmo daļu, 5.panta pirmo daļu un piekto daļu, Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 11.punkta 11.5.  apakšpunktu un Pašvaldības mantas novērtēšanas, aprites un atsavināšanas komisijas 2023. gada 3.oktobra lēmumu (sēdes protokols Nr.20), Jelgavas novada dome **nolemj:**

1. Noteikt, ka nekustamais īpašums “Gateris”, Platones pagastā, Jelgavas novadā, kadastra Nr.54700030176, nav nepieciešams Jelgavas novada pašvaldības funkciju nodrošināšanai.
2. Atsavināt nekustamo īpašumu “Gateris”, Platones pagastā, Jelgavas novadā, kadastra Nr.54700030176, kas sastāv no zemes vienības 0,7947 ha platībā ar kadastra apzīmējumu 54700030176, pārdodot to elektroniskā izsolē ar augšupejošu soli.
3. Uzdot Jelgavas novada Īpašuma pārvaldei organizēt nekustamā īpašuma novērtēšanu.

Priekšsēdētājs M.Lasmanis

Līga Lauga 26354150